paragraph_text: Postava koja je snimila demouradak bila je: John Petrucci, John Myung, Kevin Moore i Mike Portnoy. Prvi pjevač sastava, Chris Collins priključio se sastavu kasnije, nakon što su ga članovi sastava čuli kako pjeva skladbu "Queen of the Reich" sastava Queensrÿche. 2003. godine izdavačka kuća Mikea Portnoya ponovno je izdala demouradak The Majesty Demos sa 17 dodatnih izvedbi, uključujući i sedam minijatura na gitari Johna Petruccija koje su on i Mike Portnoy snimili tijekom jedne noći 1986. godine (skladbe 11–17). To izdanje ujedno je poznato i kao "The Berklee Demos" i sveukupno ima 23 skladbe.